《西堰》
明代·徐枋

风景百年归胜地，淹留一向到花源。
桥连浦港蒹葭水，山入田原烟雨村。
亦有疏钟来翠霭，每看孤月动黄昏。
此时身世双愁绝，且共渔樵尽酒尊。

作者简介：（1622—1694）明末清初江南长洲人，字昭法，号俟斋、秦余山人。明崇祯十五年举人。以父死于南明之亡，隐居邓尉山中，旋移灵岩，终身不入城市，卖画自给。筑室名涧上草堂。弟子潘耒举鸿博授官归，跪门外三日，始许入见，责之云：“吾不图子之至于斯也！”诗书画均工。有《居易堂集》。